Na večerašnjoj proslavi 24. obljetnice osnutka HDZ– u Požeško-slavonskoj županiji predsjednik stranke Tomislav Karamarko pozvao je članove na jedinstvo te u vezi s današnjom nepravomoćnom presudom u slučaju Fimi medija istaknuo da HDZ nikada neće priznati kolektivnu odgovornost

Na novinarsko pitanje da objasni znači li to da HDZ neće poštovati odluku suda, Karamarko je odgovorio kako to ne znači da neće poštovati odluku suda, nego suprotno. Kako je rekao, takvi slučajevi su se događali i u zemljama EU, no stranke nisu kažnjavane kao kolektivitet, nije bacana stigma na čitavo članstvo kao što se pokušava tu, u jednoj, kako je ocijenio, 'prljavoj političkoj borbi koja se pokušava nametnuti'.